Etter den britiske seier ved El Alamein i 1942 gav britene ordre til oppløsning og avvæpning av Palmach. Dette medførte at hele organisasjonen gikk under jorden. Den britiske beslutning medførte at finansieringen av den nå illegale organisasjonen Palmach opphørte. Det ble besluttet at undergrunnsbevegelsen skulle være selvfinansierende ved å la Palmachsoldatene arbeide i kibbutzene med blant annet landbruksarbeide mot at de beskyttet kibbutzen. Palmach-soldatene skulle hver måned utføre åtte dagers militærtrening, fjorten dagers arbeide og ha syv fridager.